钦定古今图书集成/明伦汇编/氏族典/第629卷 > 《元史》 > 石抹曷鲁
## 钦定古今图书集成/明伦汇编/氏族典/第629卷 > 《元史》 > 石抹曷鲁

按《元史石抹明里传》：明里世典内膳，祖曷鲁事太祖，
睿宗尝求之于帝，帝听以其僚十人往，敕之曰：“皇子方总兵辟地，能以事朕之恭事之，将用黄金覆周汝
身矣。”显懿庄圣皇后语宪宗、世祖曰：“曷鲁事太祖，圣
躬或小不豫，其烹庖之精，百倍平日，汝兄弟当终始
遇之。”睿宗尝从太宗西征，在道绝汲，曷鲁聚草上霜，
煮羹以进，睿宗问曰：“何从得水？”因告之故。师还，赐金
帛甚厚。年八十，卒。